**ҚАЗАҚСТАН РЕСПУБЛИКАСЫ ҚАРЖЫ МИНИСТРЛІГІНІҢ**

**МЕМЛЕКЕТТІК КІРІСТЕР КОМИТЕТІ**

2023 жылғы 15 наурыз

**ПРЕСС-РЕЛИЗ**

**Тауарларға ілеспе жүкқұжаттарды ресімдеу**

***Құрметті салық төлеушілер!***

Мемлекеттік кірістер комитеті «Атамекен» ҰКП-мен бірлескен жұмыс шеңберінде тауарларға ілеспе жүкқұжаттарды рәсімдеу қағидаларына
(*2019 жылғы 26 желтоқсандағы № 1424 бұйрық*) «Қазақстан Республикасы Қаржы министрлігінің кейбір бұйрықтарына өзгерістер енгізу туралы»
2023 жылғы 15 наурыздағы № 278 бұйрықпен **ТІЖ рәсімдеу** және «Виртуалды қойма» модулін қолдану бойынша (бұдан әрі-ВҚ) **оңайлату** көзделгендігін хабарлайды.

Осы бұйрықпен 2023 жылғы 1 сәуірден бастап ТІЖ рәсімдеу бойынша:

- тауарларды қадағалау тетігі туралы келісімге сәйкес **қадағалануға жататын тауарлар** *(СЭҚ ТН – тоңазытқыштар, мұздатқыштар 11 коды)* және **мұнай өнімдері, алкоголь өнімдері** бойынша ВҚ қолдану;

- ВҚ қолданбай **ЕАЭО шеңберінде тауарлардың импортына/экспортына** *(барлық тауарлар бойынша)* міндеттемелері көзделеді.

Осылайша, Қазақстан ішінде тауарларды сату кезінде ТІЖ тауарлардың **тек 3 санаты бойынша рәсімделуі қажет**. Басқа тауарлар бойынша ТІЖ және ВҚ қолдану **ерікті негізде жүзеге асырылады**.

Енгізілген өзгерістер ҚР ішінде тауарларды өткізу кезінде ТІЖ міндеттемелері бойынша **қамтуды 16 есеге** *(80 мың СТ-дан 5 мың СТ-ға дейін)* төмендетуге мүмкіндік береді.

Сондай ақ Электрондық шот-фактуралардың ақпараттық жүйесінде электрондық нысандағы шот-фактураларды жазып беру *(№370 бұйрық)* және ЭШФ АЖ «Виртуалдық қойма» модулі арқылы электрондық шот-фактуралар жазып берілетін тауарлар тізбесіндегі *(№384 бұйрық)* Қағидаға ілеспе үзінді көшірме түзетулері енгізілді.